การคลอดตามธรรมชาติ และการผ่าคลอดคืออะไร มีข้อดีและข้อเสียอย่างไร
การคลอดตามธรรมชาติ คือ การที่ทารกคลอดผ่านออกมาทางช่องคลอดของมารดา การคลอดวิธีนี้เกิดโดยกระบวนการธรรมชาติ ร่างกายของแม่และทารกมีเวลาในการปรับตัวและมีความพร้อมทางด้านจิตใจต่อกระบวนการคลอดบุตร

สำหรับข้อดีของการคลอดตามธรรมชาติ ได้แก่
1. น้ำคร่ำในปอดของเด็กทารกจะถูกนำออกไปตามธรรมชาติ
2. ทารกได้สัมผัสกับแบคทีเรียที่ช่วยกระตุ้นภูมิคุ้มกันผ่านทางช่องคลอด
3. เมื่อไม่มีการผ่าตัด จึงลดความเสี่ยงของภาวะแทรกซ้อน เช่น การติดเชื้อ เลือดออกภายใน และการเกิดรอยแผลเป็น
4. การพักรักษาตัวในโรงพยาบาลไม่นาน หากไม่มีภาวะแทรกซ้อนคุณแม่สามารถกลับบ้านได้ภายใน 2 วัน

สำหรับข้อเสียของการคลอดตามธรรมชาติ ได้แก่
1. ไม่สามารถกำหนดวันคลอดได้ เนื่องจากการคลอดบุตรขึ้นอยู่กับความพร้อมของทารก แม่อาจรู้สึกวิตกกังวลกับการปวดท้องคลอดที่คาดเดาไม่ได้
2. มีความเสี่ยงต่อการเกิดภาวะกลั้นปัสสาวะไม่อยู่และปัญหาทางเพศสัมพันธ์หลังคลอด หากมีการคลอดยากหรือแผลลึก เช่น คลอดไหล่ติด การใช้หัตถการช่วยคลอด
3. ทารกมีความเสี่ยงต่อการได้รับบาดเจ็บ

การผ่าคลอด (C-section หรือ Caesarean birth)
วิธีการคลอดบุตรด้วยวิธีนี้แพทย์จะให้คำแนะนำแก่สตรีตั้งครรภ์ ในกรณีต่อไปนี้
1. หญิงที่เคยผ่าคลอดมาแล้วหรือเคยคลอดธรรมชาติแต่มีภาวะแทรกซ้อน
2. อาการเจ็บป่วยที่มีมาก่อน เช่น ความดันโลหิตสูง โรคเบาหวาน โรคเริม หรือโรคเอชไอวี อาจทำให้เกิดอันตรายต่อแม่และบุตรระหว่างการคลอดตามธรรมชาติดได้ ดังนั้นการผ่าคลอดจึงเป็นทางเลือกที่ปลอดภัยกว่า
3. ภาวะต่าง ๆ เช่น การตั้งครรภ์แฝด รกเกาะต่ำ ศีรษะทารกมีขนาดใหญ่ หรือทารกไม่กลับหัว
4. แพทย์จะทำการผ่าคลอดในกรณีฉุกเฉิน เช่น การเจ็บท้องคลอดที่น่าผิดปกติ ทารกขาดออกซิเจน น้ำคร่ำน้อย

สำหนับข้อดีของการผ่าคลอด ได้แก่
1. สามารถวางแผนการคลอดบุตรล่วงหน้าได้ ทำให้แม่รู้สึกความเครียดและกังวลน้อยลง พร้อมที่จะคลอดบุตรมากขึ้น
2. ความเสี่ยงต่อการเกิดภาวะกลั้นปัสสาวะไม่อยู่และปัญหาทางเพศสัมพันธ์หลังคลอดบุตรน้อยลง

สำหรับข้อเสียของการผ่าคลอด ได้แก่
1. ต้องพักรักษาตัวในโรงพยาบาลและใช้เวลาฟื้นตัวนาน
2. พัฒนาการของทารกอาจยังไม่พร้อม เช่น น้ำคร่ำค้างในปอด
3. มีความเสี่ยงที่จะเกิดภาวะแทรกซ้อน เช่น เลือดออกมาก ลิ่มเลือดอุดตัน และติดเชื้อ
9.สูติศาสตร์ (สูติศาสตร์) - Obstetrics